22. VERBLINDENDE HOOFPYN (19 Nov 2008) | Gedigte / Poems | , Johannesburg, , Gauteng | Hertevoete Products
Gedigte / Poems-> 22. VERBLINDENDE HOOFPYN (19 Nov 2008)
22. VERBLINDENDE HOOFPYN (19 Nov 2008)
My linker skouer is seer
Voel asof ‘n vuis die spiere vashou en druk
Die agterkant van my kop helder met pyn
Weerlig na net reg bo my regteroog
Nou nou sal die pyn in my arm afbrand
Soos ‘n vulkaan se lawa wat oor die rand vloei
Hou stil...dit sal weer beter word
As ‘n mens die stres kon verban
‘n Hofbevel kry wat kontak verbied
Gespierde lyfwagte wat dit kan afweer
Hoë mure en dik yster tralies om dit uit te hou
Pynpille moet saam met ander rate gebruik word
Slaap plat op jou rug
Physio oefeninge vir die stres
Ontspan; haal diep asem; gelukkige gedagtes
Sien, dis verplaasde pyn
Spiere in my rug in spasma
Ongelukkig en frustreërd
Asof ek die stres inasem?
Onbewustelik kom dit binne
Ongenooid en onwelkom
Pak bagasie uit en burger in
My verweer ‘n ronde nul
Te laat kom ek agter
Trane brand agter my oë
Ek is op moedverloor se vlakte
Ruk jou reg!
Sluk jou trane!
Dikgehuilde oë kan nie weggesteek word nie.
Weer opstaan...môre sal die son weer skyn.
Hits to date: 1053558